صحت اور خاندانی بہبود کی وزارت
مرکزی وزیر صحت ڈاکٹر منسکھ منڈاویہ 16ستمبر 2023 کو جی آئی سی گراؤنڈ آگرہ میں منعقد کی جانے والی جسمانی اعضاء کے عطیے کے لئے حلف برداری تقریب کی قیادت کریں گے، اس موقع پر صحت کے وزیر مملکت پروفیسر ایس پی سنگھ بگھیل بھی موجود ہوں گے
ڈاکٹر منڈاویہ 23اینٹی گریٹیڈپبلک ہیلتھ لیبس اور 87بلاک پبلک ہیلتھ یونٹوں کے لئے سنگ بنیاد رکھیں گے
سروجنی نائیڈو میڈیکل کالج آگرہ میں سُپراسپیشلٹی بلاک کا بھی افتتاح کیا جائے گا
اعضاء کے عطیات کی رجسٹری کی نقاب کشائی کی جائے گی
جسمانی اعضاء کے عطیے کے لئے 10ہزار لوگوں کے حلف لینے کی توقع ہے
صحت خدمات کے سیچوریشن کوریج کے لئے 17ستمبر سے 2اکتوبر تک سیوا پکھواڑا منایا جائے گا
مرکزی وزیر صحت ڈاکٹر منسکھ منڈاویہ، صحت و خاندانی بہبود کے مرکزی وزیر مملکت پروفیسر ایس پی سنگھ بگھیل کی موجودگی میں 16ستمبر 2023 کو جی آئی سی گراؤنڈ، آگرہ میں جسمانی اعضاء کے عطیے کے لئے کی جانے والی حلف برداری کی قیادت کریں گے۔آگرہ میں اعضاء کے عطیے کے لئے تقریباً 10ہزار افراد کے حلف لینے کی توقع ہے۔
ڈاکٹر منڈاویہ سروجنی نائیڈو میڈیکل کالج آگرہ میں ایک سُپر اسپیشلٹی بلاک اور ایک اعضاء کے عطیے کی رجسٹری کا بھی افتتاح کریں گے۔اعضاء کے عطیے کی رجسٹری کے لئےمحض آدھار نمبر اور آدھار سے منسلک موبائل نمبر کی ضرورت ہوتی ہے۔ڈاکٹر منڈاویہ اسی دن آگرہ میں 23اینٹی گریٹیڈ پبلک ہیلتھ لیبس اور 87بلاک پبلک ہیلتھ یونٹوں کا سنگ بنیاد بھی رکھیں گے۔
اس کے بعد ضروری خدمات کے سیچوریشن کے لئے ایک ’سیوا پکھواڑا ‘منایا جائے گا،جوکہ 17ستمبر سے 2اکتوبر 2023 تک چلے گا۔’سیوا پکھوڑا‘ کے دوران ’آیوشمان بھَو‘مہم کو ملک بھر میں نافذ کیا جائے گا،جس کا افتتاح صدر جمہوریہ ہند محترمہ دروپدی مرمو نے 13ستمبر 2023 کو کیا تھا، جس کا مقصد صحت دیکھ ریکھ تک رسائی کی نئی تشریح اور ملک بھر میں اس کو نافذ کرنا ہے۔اس مہم کے تحت پورے ملک کا اور پورے معاشرے کا احاطہ کیا جائے گا۔سیواپکھواڑے کا بنیادی مقصد جغرافیائی رکاوٹوں کو دور کرتے ہوئے اور اس بات کو یقینی بناتے ہوئے کہ کوئی پیچھے نہ رہ جائے، ہرگاؤں اور قصبے تک جامع صحت دیکھ ریکھ کوریج کو وسعت دینا ہے۔
ہم آہنگی کے نظریے کا مقصد تین عناصر آیوشمان-آپ کے دوار 3.0، ہیلتھ اینڈ ویلنس سینٹرزمیں آیوشمان میلوں اور ہرگاؤں اور پنچایت میں آیوشمان سبھائیں اور کمیونٹی ہیلتھ سینٹر کے ذریعے صحت خدمات کے کوریج کی تکمیل ہے:
آیوشمان آپ کے دوار3.0:اس پہل کا مقصد پی ایم جے اے وائی اسکیم کے تحت درج شدہ باقی ماندہ اہل استفادہ کنندگان کو آیوشمان کارڈ فراہم کرانا اور اس بات کو یقینی بنانا ہے کہ زیادہ سے زیادہ لوگوں کی ضروری صحت خدمات تک رسائی ہو۔
ایچ ڈبلیو سیز اور سی ایچ سیز میں آیوشمان میلے:آیوشمان بھارت –ایچ ڈبلیو سیز اور سی ڈبلیو سیز میں یہ میلے آبھا آئی ڈیز تیار کئے جانے اور آیوشمان بھارت کارڈ جاری کئے جانے کی سہولت فراہم کرائیں گے۔یہ میلے جلدی تشخیص ، جامع ابتدائی صحت دیکھ ریکھ خدمات ماہرین کے ساتھ ٹیلی مشاورت اور مناسب ریفرل کا بھی اہتمام کریں گے۔
آیوشمان سبھائیں:ہر ایک گاؤں اور پنچایت میں ایسے مواقع پر لوگوں کے جمع ہونے سے آیوشمان کارڈوں کی تقسیم ، آبھا آئی ڈیز تیار کرنے اور اہم صحت اسکیموں اور امراض کی صورتحال ، مثلاً غیر متعدی امراض، ٹی بی ، سکل سیل مرض کے ساتھ ساتھ خون کے عطیے اور اعضاء کے عطیے کے مہموں کے بارے میں بیداری پھیلانے میں مدد ملے گی۔
آیوشمان بھَو مہم کا مقصد تمام صحت اسکیموں کے سیچوریشن کوریج کو یقینی بنانا ہے۔ اس کے تحت اس بات کو یقینی بنانے کےلئے سرکاری شعبے ، سول سوسائٹی تنظیمیں اور معاشرے ایک مشترکہ مشن کے تحت یکجا ہوتے ہیں کہ بلا کسی تفریق یا کسی کو باہر کئے بغیر سبھی کو ضروری خدمات ملے۔ رضاکارانہ خون کے عطیے کے لئے لنک :
https://www.eraktkosh.in/BLDAHIMS/bloodbank/transactions/bbpublicindex.html
اعضاء کے عطیے کے لئے لنک: http://www.notto.abdm.gov.in/